 ஆரோக்கியத்தைக் காத்துக்கொள்வது ஒழுக்க முறையிலும் சமய முறையிலும் கடமையாகும். ஏனெனில், உடல் நலமே சமூக ஒழுக்க முறைகளுக்கும் அடிப்படையானது. உடல் நலமில்லாதபோது நாம் யாருக்கும் பயன்பட முடியாது. -ஜான்ஸன்  வாழ்க்கை வாழ்வதற்கன்று. ஆரோக்கியமாக இருப்பதற்கே. - மார்ஷியல்  முதலாவது செல்வம், ஆரோக்கியம். - எமர்ஸன்  ஆரோக்கியத்திற்கும். நீண்ட கால வாழ்வுக்கும் அவசியமானவை மதுவை விலக்குதல், திறந்த வெளியிலுள்ள காற்று. எளிதில் செய்யக்கூடிய வேலை. கவலையின்மை ஆகியவை. -ஸர் பி. ஸிட்னி  மகிழ்ச்சி, மிதமான உணவு, போதிய ஒய்வு ஆகியவை வைத்தியரை வீட்டுக்குள் விடமாட்டா. - லாங்ஃபெல்லோ  ஆரோக்கியத்தைப்பற்றி இன்னும் அறிய வேண்டியவை ஏராளமாயுள்ளன. ஆயினும் இதுவரை சிலருக்கு மட்டும் தெரிந்துள்ள விஷயங்கள் எல்லா மக்களுக்கும் தெரிந்திருந் தால், நம் சராசரி வயது இன்னும் சுமார் பத்து ஆண்டுகள் கூடக்கூடும். - ஜே. பி. எஸ். ஹால்டேன்  முறையான உணவும், பழக்கங்களும் மருந்தைவிட மேலானவை. ஒவ்வொருவரும் தமக்குத் தாமே மருத்து வராயிருக்க வேண்டும். நாம் இயற்கைக்கு உதவி செய்ய வேண்டுமே தவிர, அதைக் கட்டாயப்படுத்தக்கூடாது. உங்கள் உடல்நிலைக்கு ஒத்துவரக்கூடிய உணவுகளை நிதானமாக உண்ணவும். நாம் சீரணித்துக்கொள்ள முடியாதது எதுவும் உடலுக்கு நல்லதன்று. ஜீரண சக்தியை அளிக்கக்கூடியது எது? உடற்பயிற்சி, வலிமையளிப்பது எது? உறக்கம். தீர்க்க முடியாத நோய்களையும் குறைக்கக்கூடியது எது? பொறுமை, - வால்டேர்  இந்தக் காலத்தில் தோன்றும் பிணிகளில் பாதி, உடலைக் கவனியாமல், மூளையால் அதிக வேலை செய்வதாகும். - புல்வெர்